প্রতীক কুহাদ
প্রতীক কুহাদ একজন ভারতীয় গায়ক-গীতিকার এবং একজন সংগীতকার যিনি স্বাধীনভাবে সংগীত তৈরি করেন। ২০১৫ সালে তার প্রথম অ্যালবাম ইন টোকেন্স অ্যান্ড চার্মস থেকে তিনি আন্তর্জাতিক স্বীকৃতি পেয়েছেন। কলেজের জন্য মার্কিন যুক্তরাষ্ট্রে যাওয়ার আগে কুহাদ জয়পুর শহরে বেড়ে ওঠেন। স্নাতক অবধি পড়াশুনা শেষ করার পরে, তিনি ভারতে ফিরে আসেন। তার প্রথম অ্যালবাম প্রকাশের আগে একজোড়া ইপি প্রকাশিত হয়। অ্যালবামটির জন্য কুহাদ, এমটিভি ইউরোপ সংগীত পুরস্কার, আইটিউনস থেকে ইন্ডি অ্যালবাম অফ দ্য ইয়ার সম্মান, রেডিও সিটি ফ্রিডম অ্যাওয়ার্ডস থেকে সেরা পপ শিল্পী এবং মর্যাদাপূর্ণ আন্তর্জাতিক গীতিকার প্রতিযোগিতায় প্রথম স্থান অর্জন করেন। [তথ্যসূত্র প্রয়োজন] যখন তিনি প্রথমবার অস্টিনে পৌঁছেছিলেন, এনপিআর তাকে এসএক্সএসডব্লিউতে প্রদর্শিত হাজার হাজার শিল্পীর মধ্যে দৃষ্টান্তমূলক একজন শিল্পী হিসাবে বেছে নিয়েছিল।